User:Anjana Kumari Patna

'भारत में नारी की स्थिति'

भारत में हर युग में नारी की स्थिति भिन्न-भिन्न रही है। प्रारंभ में जब मानव का उद्भव हुआ था, स्त्री-पुरूष के कार्यों में कोई भेद नहीं था। ज्यों-ज्यों मानव विकास की ओर बढ़ता चला गया तो उसके कार्यों में विभाजन भी होता चला गया, इन कार्यों में विशेषीकरण आया तथा स्त्री-पुरूष में श्रम विभाजन हुआ। संसार का प्रत्येक समाज मातृसत्तामक समाज में परिवर्तित हुआ। प्रारंभ में मातृसत्तामक परिवार होने कारण सम्पनति पर परिवार के नाम पर वंश, गोत्र इत्यादि पर स्त्री का अधिकार होता था, जिससे उसकी स्थिति उच्च हुआ करती थी, लेकिन धीरे-धीरे इस व्यवस्था में परिवर्तन हुआ और इसने पितृसत्तामक रूप ग्रहण किया। प्रत्येक मामले में पुरूष ने अपना आधिपत्य जमाना प्रारंभ कर दिया और वह स्त्री को तुच्छ समझने लगा। उत्पादकता का सम्पूर्ण आश्रय लेकर पुरूष ने स्त्री को घर की वस्तु बना दिया और स्वयं उसका मालिक बन बैठा। हिन्दु दर्शन के अनुसार चार युगों का वर्णन किया गया है:- 1.	सत्य युग 2.	त्रेता युग 3.	द्वापर युग 4.	कलियुग वैदिक युग की सभ्यता इनके पूर्व हो चुकी थी क्योंकि इन सभी में वेदों की शिक्षा दी जाती थी। वैदिक युगीन - सभ्यता में भारत में आर्यों का राज्य था। आर्यों ने ही वेदों की रचना की। उनका जीवन सुखमय था। विवाह को संस्कार माना जाता था। स्त्रियों का समाज में आदर किया जाता था। उस वक्त महिलाओं का समाज में बहुत आदर सम्मान था। उन्हें सामाजिक रूप से वौद्धिक रूप में एवं नैतिक रूप पुरूषों के समान माना जाता था। उन्हें अपना जीवन साथी चुनने का अधिकार प्राप्त था, उस समय शादियाँ प्रतियोगिता के आधार पर होती थी। आर्य समाज में समय बीतने के साथ स्त्रियों की स्थिति में अपेक्षाकृत अंतर आया। निम्न व उच्च जाती की स्त्रियों में भेदभाव शुरू हुआ और ज्यों-ज्यों समय बीतता गया स्त्री की स्थिति नीचे खिसकती रही। हिन्दुस्तान में स्त्रियों के चरित्र के साथ सवाल जोड़कर उसे लाजवत्नी या छुई-मुई बना दिया गया। रामायण कालीन समय में स्त्री की नैतिकता का आदर्श मान लिया गया। वह पुरूषों की दासी के समान हो गई। स्त्री का कर्तव्य पति सेवा तथा अंध आज्ञा का पालन हो गया। द्वापर वह युग था जब नारी को बराबरी का दर्जा प्राप्त था। उसे योनि शुचिता के आवरण से मुक्ति दिलाने के लिए कृष्ण ने पहला कदम उठाया। कृष्ण ने उन सोलह हजार नारियों से विवाह किया जो राक्षस की कैद में थी। यह कृष्ण की उदारता एवं योनि आधार के विरूद्ध क्रांति थी। यही नहीं उन्होंने औरत के साथ मित्र जैसा संबंध स्थापित किया और जैसा कि इस संबंध में कहा गया है कि सारे संसार के इतिहास, साहित्य, वाड्मय, किंवदंती में कृष्ण - द्रौपती जैसा सखा - सखी सम्बन्ध नहीं मिलेगा। इसमें सभी तरह के संबंधों का समावेश है, वह दुनिया को एक बनाने वाला संबंध है। नारी यदि कहीं नर के बराबर हुई तो वह केवल वृज में, और कहीं नहीं। इस युग में द्रौपदी ही एक ऐसी औरत थी जिसने अपनी स्थिति को समझा, उसके खिलाफ आवाज उठाई। सच्चे मायने में द्रौपदी को ही हिन्दुस्तान की आदर्श नारी का प्रतीक होना चाहिए। मध्यकाल में भारत में महिलाओं की स्थिति बहुत खराब थी। नारियों की आर्थिक, समाजिक और व्यवहारिक रूप से बहुत कमजोर थी। नारियों को सिर्फ सजावट का सामान समझा जाता था। किसी कार्य को शुरू करने से पहले उनकी राय लेना जरूरी नहीं माना जाता था। परिवार के दबाव में जीना पड़ता था। मध्यकाल में भारतीय समाज पुरूष प्रधान समाज बन गया था और औरतों को मात्र पुरूषों का गुलाम समझा जाने लगा था। महिलाओं से केवल यही अपेक्षा की जाती थी कि वे पुरूषों की संतुष्टि का ध्यान रखें। नारियों को सिर्फ सजावट का सामान समझा जाता था। किसी कार्य को करने से पहले उनकी राय लेना जरूरी नहीं मानी जाती थी। मुगल सम्राज्य में हालात और भी खराब थी। नारी को सती प्रथा और परदे में रहने जैसे बंधनों में बँधकर रहना पड़ता था। परम्परागत रूप में स्त्रियों का घर से बाहर काम करना पारिवारिक सम्मान के विरूद्ध समझा जाता था। मुगल काल में लड़कों की तुलना मंे लड़कियों की सुविधाएँ नगण्य थी। स्त्रिी शिक्षा के मार्ग में उनके सामाजिक बाध्यताएँ एवं पूर्वाग्रह वास्तविक बाधक थे। पर्दा प्रथा एक ऐसी ही सामाजिक बाध्यता थी जिसके अधीन स्त्रियों को घर की चारदीवारों के अंदर रहना पड़ता था। सुसंस्कृत और उच्चवर्गों की बिन्दु एवं मुस्लिम महिलाएँ बाहरी आदमियों और अपने परिवार के बुर्जुग सदस्यों के समक्ष नहीं आ सकती थी। बाल-विवाह हिन्दु एवं मुस्लिम सम्प्रदायों में महिला शिक्षा के लिए एक बड़ी बाधा थी क्योंकि विवाह के बाद लड़कियों को शिक्षा का अवसर नहीं मिल पाता था। बौद्ध काल में स्त्रियों की दशा अत्यन्त हीन और सोचनीय थी। तब दासी प्रथा भी जोरों पर थी। स्त्रियों को सामान्य रूप से रहने का अधिकार समाप्तप्राय था, उनकी विशेष जगह एवं उपयोग निश्चित कर दिए गए थे। यह पुरूष की हृदयहीनता एवं संकीर्ण मानसिकता का परिचायक था। ब्रिटिश काल में औरतों के मामले में पश्चिमीकरण विशेष प्रभावी न हो सका। बाल-विवाह, सती प्रथा, कन्या वध आदि आन्दोलन औरत की दयनीय स्थिति की ऊपरी सतह पर आधात पहुँचा सके। ब्रिटिश काल में आधुनिक शिक्षा का प्रचार हुआ। कुछ स्त्रियों ने घर के बाहर कदम रखें किन्तु उन्हें समाज विरोधी नजरों को सहन करना पड़ा था। राजा राममोहन राय ने सती प्रथा, बाल विवाह के विरूद्ध अत्यधिक प्रयास किया। महात्मा गाँधी ने भी स्वतंत्रता आन्दोलन के नेतृत्व में औरतों का सवाल उठाया था। महात्मा गाँधी के अनुसार हमारे समाज में कोई सबसे अधिक हताश हुआ है तो वे स्त्रियों ही हैं और इस वजह से हमारा अधः पतन भी हुआ है। स्त्री-पुरूष के बीच जो फर्क प्रकृति के पहले है और जिसे खुली आँखों से देखा जा सकता है। उसके अलावा मैं किसी किस्म के फर्क को नहीं मानता। गाँधीजी ने स्त्रियों को देश की लड़ाई के साथ जोड़कर साथ ही आश्रम में उनको समान हक व स्वतंत्रता प्रदान कर समाज में स्त्रियों का दर्जा कैसा होना चाहिए, इसकी अच्छी मिसाल कायम की है। दरअसल हमें समाज में ऐसा वातारण निर्मित करना चाहिए कि जिस प्रकार स्त्री घर की कामकाज को आत्म-विश्वास और उत्साहपूर्वक करती है उसी तरह समाज के कामकाज में भी साझेदारी करने लगे और स्त्री-पुरूष दोनों स्वाभाविक सह जीवन का आनन्द उठा सकें। मनुष्य के रूप में यदि स्त्री का मूल्य प्रतिष्ठित नहीं होता तो स्त्री की प्रकृति संभव नहीं है। मनु महाराज ने मनुस्मृति में लिखा है ‘‘यत्र नार्यस्तु पूज्यंते, रमंते तंत्र देवता‘‘ अर्थात जहाँ नारियों की पूजा होती है वहाँ देवता निवास करते हैं। भारतीय नारी का विकास आज भी काफी धीमी है। इसका कारण हमारे पूर्वजों द्वारा स्त्री की किसी प्रकार की स्वतंत्रता देने का विरोधी होना है। दहेज जैसा घिनौना प्रथा तकियानूसी लोगों की देन रही होगी। दहेज व्यवस्था करने वाले लीलुप रूढ़िवादियों ने ही विधवा विवाह पर रोक लगा दी थी। दहेन के कारण पति-पत्नी का चुनाव अनुचित तथा प्रतिकूलित हो जाता है। इसका समाधान एक तरीके से हो सकता है कि युवक युवतियों का सान्निध्य प्राप्त हो। दहेज प्रथा दूर न होने के कारण हमारे देश के युवक भी दहेज के आधार पर अपना जीवन साथी चुनते हैं न कि गुणों के आधार पर। जो राष्ट्र के माथे पर एक कलंक का टीका है। आधुनिक भारत में स्त्रियों में शिक्षा का पर्याप्त विकास हो गया है, किन्तु शिक्षा प्राप्त करके भी लोगों के यहाँ तक कि स्वयं स्त्रियों के विचारों में भी विशेष परिवर्तन नहीं आया है। स्त्रियों को चाहिए कि वे पुरूष के वर्चस्व रूपी विचार से मुक्त होकर न्याय व समानता के तत्व पर अपना दृष्टिकोण विकसित करें और ऐसे भी देखा जाए तो स्त्रियों की संख्या अल्पमत में नहीं है, पर स्त्रियों की विडम्बना तो यह है कि उनकी हालत अल्पमत से भी बुरी है। वैसे तो आज लगता है कि स्त्री-पुरूष में बराबरी स्थापित हो गई है, परन्तु यह छलावा मात्र है। पुरूष प्रधान समाज में औरत का स्थान गुलाम जैसा है, वैवाहिक जीवन में पुरूष ही फैसला करता है और और उस पर अमल करती है। यह समाप्त होना चाहिए। आज भी नारियों का जीवन यह प्रकट करता है करता है कि अधिकांशतः वैधानिक अधिकार संविधान के पन्नों में धरे के धरे रह गये है। भारतीय कानून में अनेक ऐसे उदाहरण है जो स्त्री को उन मौलिक अधिकारों से वंचित रखते है। जहाँ पर उनका अधिकार होना चाहिए था। देश के कुल उत्पादन में 55-60 प्रतिशत योगदान जिन श्रमजीवी स्त्रियों का है, वे अब भी काफी सीमा तक अदृश्य हैं। उनके लिए जगह पैदा करना समाज में आत्मगौरव के साथ जी सकने के लिए न्यायपूर्ण स्थितियाँ निर्मित करना फिर उनकी, उनके बच्चों की शिक्षा, स्वास्थ्य, पोषण, आहार, घर अर्थात उनके सम्पूर्ण विकास की दिशा में प्रयत्न करना होगा। ऐसा अनुभव होता है कि स्त्रियों को अपनी योग्यता के उचित मूल्यांकन की जरूरत है। देश की आधी आबादी स्त्रियों की है। देश के विकास में स्त्रियाँ पूरी तरह योगदान दे सके। यह संसार परिवर्तनशील है। यहाँ प्रत्येक क्षण स्थिति बदलती रहती है। नारी वर्ग की स्थिति में बदलाव आया है। मुगलकाल में नारी की दिशा गिरावट की ओर चली गई। स्वतंत्रता प्राप्ति से पूर्व तक नारी जाति को शोषण का शिकार बनाया जाता रहा है। कुछ समाज सुधारकों ने इनकी इस दिशा के विरूद्ध आवाज उठाई। आधुनिक युग नवजागरण का युग है। विश्व भर में नारी स्वातंत्रय का युग चल रहा है। इसका प्रभाव भारत की नारियों पर भी पड़ा है। विगत दशकों में नारी जागरण में प्रगति दृष्टिगोचर हो रही है। इसका अन्य कारण नारी शिक्षा में विकास भी है। संदर्भ 1.	पुस्तक	-	नारी शोषण आइने और आयाम लेखक  -   रमा शर्मा, एम. के. मिश्रा अर्जून पब्लिशिंग हाऊस।

2.	पुस्तक	-	भारतीय समाज में नारी लेखक  -   रमा शर्मा, एम. के. मिश्रा अर्जून पब्लिशिंग हाऊस।